Diari Oficial de la Generalitat Valenciana


Sumari del DOGV 6127, del 21-10-2009 (2009/11108)

ORDE de 29 de setembre de 2009, de la Conselleria d'Educació, per la qual es crea una secció d'Educació Secundària Obligatòria a Picassent.
-------------------------------------------------------------------------------------------------------------------------------------------

### Dades del document

Número de DOGV
:   6127

Data del DOGV
:   21-10-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/11152


Data del document
:   29-09-2009

Organisme emissor
:   Conselleria d'Educació

Tipus de document
:   Ordre

Descriptors 

:   * centre d'ensenyament

ORDE de 29 de setembre de 2009, de la Conselleria d'Educació, per la qual es crea una secció d'Educació Secundària Obligatòria a Picassent. [2009/11692]  
La Llei 5/2000, de 12 de gener, reguladora de la Responsabilitat dels Menors, atribuïx a les comunitats autònomes la competència en l'execució de les sentències imposades per l'autoritat judicial, que duran a terme la creació, direcció, organització i gestió dels servicis, institucions i programes adequats.  
La Conselleria de Justícia i Administracions Públiques posarà en funcionament el Centre de Reeducació Jaume I a fi d'executar les mesures d'internament dictades per l'autoritat judicial que es referisquen a menors d'edats compreses entre els 14 i els 23 anys. Per a atendre el dret a accedir a l'ensenyança bàsica obligatòria dels menors d'edat civil internats en eixe centre, la Direcció General de Justícia i Menor de la Conselleria de Justícia i Administracions Públiques ha efectuat una proposta de creació d'una secció d'Educació Secundària Obligatòria en el mateix centre de reeducació.  
La disposició addicional octava del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Govern Valencià (DOGV de 08.09.1997), configura les seccions com a centres dependents d'un institut que impartixen Educació Secundària Obligatòria, i faculta la conselleria competent en matèria educativa per a la creació i supressió d'estos centres.  
En la disposició addicional de l'Orde de 31 de juliol de 1998, de la Conselleria de Cultura, Educació i Ciència (DOGV de 20.08.1998), per la qual es regulen les seccions dels instituts d'Educació Secundària, s'establix que quan en una mateixa localitat hi haja dos o més seccions, es podrà assignar denominació especifica als dits centres. A Picassent ja hi ha una secció d'Educació Secundària dependent de l'Institut d'Educació Secundària L'Om. A l'efecte de diferenciar ambdós centres, es procedix a assignar denominació al centre de nova creació atenent la petició formulada per la Direcció General de Justícia i Menor de la Conselleria de Justícia i Administracions Públiques, gestora del Centre de Reeducació Jaume I.  
Fent ús de les competències que m'atorga l'article 28 de la Llei 5/1983, de 30 de desembre, del Consell, vista la proposta del director general d'Ordenació i Centres Docents, de 17 de setembre de 2009 i de conformitat amb la mateixa proposta,  
ORDENE  
Primer  
1. Es crea, dependent de l'Institut d'Educació Secundària L'Om de Picassent, codi 16085887, el següent centre docent:  
Província: València   
Localitat: Picassent  
Titular: Generalitat   
Denominació: Secció d'Educació Secundària Jaume I  
Codi: 72726562  
Domicili: Partida de la Coma, s/n  
Composició: 4 unitats d'Educació Secundària Obligatòria  
2. Les places escolars d'este centre es reservaran a l'alumnat internat en el Centre de Reeducació de Menors Rei Jaume I de Picassent, dependent de la Conselleria de Justícia i Administracions Públiques.  
3. El centre impartirà el Programa d'Educació Bilingüe d'Ensenyança en Valencià (PEV) i el d'Incorporació Progressiva (PIP).  
Segon  
El centre tindrà la consideració de centre d'acció educativa singular, als efectes previstos en l'Orde de 4 de juliol de 2001, de la Conselleria de Cultura i Educació, per la qual es regula l'atenció de l'alumnat amb necessitats de compensació educativa (DOGV de 17.07.2001).  
Tercer  
La plantilla de la Secció d'Educació Secundària Jaume I estarà composta per 6 professors d'Educació Secundària. Estos llocs es cobriran pel sistema de provisió específica.  
Quart  
La normativa aplicable en matèria educativa s'acomodarà al que establix la Llei Orgànica 5/2000, de 12 de gener, reguladora de la Responsabilitat Penal dels Menors, particularment, en allò que es referix al Decret 39/2008, de 4 d'abril, del Consell, sobre la convivència en els centres docents no universitaris sostinguts amb fons públics i sobre els drets i deures de l'alumnat, pares, mares, tutors o tutores, professorat i personal d'administració i servicis (DOCV 09.04.2008), i al Reglament Orgànic i Funcional dels Instituts d'Educació Secundària, aprovat per Decret 234/1997, aplicable supletòriament en les seccions d'Educació Secundària.  
Quint  
La Direcció Territorial d'Educació de València nomenarà l'equip directiu del centre, de conformitat amb el que establixen els articles 131 i següents de la Llei Orgànica 2/2006, de 3 de maig, d'Educació, i l'Orde de 31 de juliol de 1998, de la Conselleria de Cultura, Educació i Ciència, per la qual es regulen les seccions dels instituts d'Educació Secundària de la Comunitat Valenciana.  
Sext  
La Direcció General d'Ordenació i Centres Docents determinarà i gestionarà els fons necessaris per a la posada en funcionament i manteniment del centre. Així mateix, el dotarà de l'equipament i material didàctic necessaris. A este efecte, la Direcció Territorial d'Educació efectuarà la proposta oportuna i raonada.  
DISPOSICIONS ADDICIONALS  
Primera  
El que establix esta disposició s'inscriurà en el Registre de Centres Docents de la Comunitat Valenciana.  
Segona   
La Secció d'Educació Secundària de l'Institut d'Educació Secundària L'Om de Picassent, codi 55246548, passa a denominar-se Secció d'Educació Secundària núm. 1.  
DISPOSICIONS FINALS  
Primera  
S'autoritza les direccions generals de Personal, de Règim Econòmic i d'Ordenació i Centres Docents perquè, en l'àmbit de les seues respectives competències, adopten les mesures necessàries per a l'aplicació i el desplegament del que disposa la present orde.  
Segona  
La present orde es publicarà en el Diari Oficial de la Comunitat Valenciana, i els seus efectes es considera que es referixen a l'inici del curs escolar 2008/2009.  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la Jurisdicció Contenciosa Administrativa, contra la present orde, que posa fi a la via administrativa, es podrà presentar, potestativament, un recurs de reposició, o bé plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant del conseller de Educació en el termini d'un mes a comptar de l'endemà de ser publicada.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada.  
València, 29 de setembre de 2009  
El conseller d'Educació,  
ALEJANDRO FONT DE MORA TURÓN